google/wiki40b huggingface dataset:
The Parachute Regiment

Historie

Britenes statsminister Churchill hadde blitt imponert av suksessen til tyske luftbårne avdelinger under Blitzkriegen i Vest-Europa. Disse hadde tatt vitale objekter før fremrykningen til stridsvognene. Den 22. juni 1940 kontaktet han forsvarssjefen og ba ham sette opp en avdeling på minst 5 000 fallskjermsoldater. Det eksisterte allerede planer for utdanning av fallskjermsoldater, noe som gjorde at soldater fra avdelingen «No 2 Commando» kom fort igang med treningen, og de hadde sine første fallskjermhopp allerede den 21. juli 1940. Avdelingen endret navn den 21. november 1940 til «No 11 Special Air Service». Mot slutten av 1940 hadde avdelingen rundt 500 godkjente fallskjermhoppere. Etterhvert begynte den første fallskjermbrigaden («1st Parachute Brigade») å ta form og betegnelsen ble igjen endret den 15. september 1941 til den første fallskjermbataljonen («1st Parachute Battalion»), og er nå kjent som «1. PARA». Avdelingen som nå er kjent som «2. PARA» ble opprettet som den andre fallskjermbataljonen («2nd Parachute Battalion») den 30. september 1941. Da generalmajor Frederick Browning opprettet den første luftbårne divisjonen, «1st Airborne Division», ble fallskjermbataljonene gruppert sammen og dannet den 1. august 1942 fallskjermregimentet. Dette ble da en del av det nylig opprettede «Army Air Corps».
Den første britiske fallskjermoperasjonen var aksjonen mot Tragino akvadukten i februar 1941. Denne ble utført av «No 11 Special Air Service». Den første vellykkede aksjonen utført av regimentet var Bruneval-raidet i februar 1942.
Pyrestes

Utseende

Middelsstore, slanke, mer eller mindre rødlige trebukker. Antennene er kraftige og sagtakkede. Dekkvingene er lange, slanke og parallellsidige. På farge er hode og forkropp oftest svarte, dekkvingene gjerne brunrøde, men de kan også være svarte. Hodet er forholdsvis langt og smalt, pronotum er lengre enn bredt med rundede sider.

Utbredelse

Slekten er utbredt i Sørøst-Asia.
Aleksandr Medved

Ettermæle

Medved er en av de mest kjente sovjetiske utøverne og frem til i dag fortsetter han å inspirere andre. Han var flaggbærer for Hviterussland i OL ved flere anledninger og han bar også flagget under OL i 2004. Han avla også dommereden under Sommer-OL 1980.
Mandal Veveri

Mandal Veveri er en tekstilbedrift i Mandal, på Malmø øst for byen. Den ble etablert i 1918 som Mandal Kokosveveri, og produserer duker og bunadstoff. Bedriften er i nyere tid overtatt av Skeiegruppen, og deler av produksjonen flyttet til Baltikum.
Målforstyrrelse

Målforstyrrelse, som oftest omtalt som basket interference i engelsktalende land, er et uttrykk som brukes om ulovligheten når noen er nær ballen mens den er på kanten av ringen eller inne i sylinderen på vei oppover fra ringen. Målforstyrrelse kan også være når en spiller er nær ballen nedenifra når ballen er inne i ringen eller når en spiller drar kurven ned og lar den treffe ballen før den går tilbake til sin opprinnelige posisjon. Det er viktig å merke seg at hvordan ballen kommer inn i kurvens sylinder er irrelevant. Et eksempel er at dersom et innkast går innenfor sylinderen, skal det dømmes som en målforstyrrelse.
Det eneste unntaket fra denne regelen er dersom en spiller dunker ballen. Da kan en spiller holde på ballen helt til han slipper den inne i sylinderen og velger å henge i en kort periode i ringen.
Dersom forsvarslaget begår en målforstyrrelse skal poengene bli talt som om ballen hadde gått i kurven. Når en målforstyrrelse blir dømt imot det angripende laget skal poengene derimot ikke bli talt, og ballen skal bli gitt til det forsvarende laget. Målforstyrrelse og målforsvaring er de eneste reglene i basketball som fører til automatiske poeng.
I FIBA og ULEB-kamper så gjelder ikke regelen når en spiller er nær ballen mens den er på kanten av ringen eller inne i sylinderen på vei oppover fra ringen.
Anaesthetis

Utseende

Små til middelsstore (5-10 millimeter), brunsvarte trebukker med gulbrune dekkvinger. Oversiden er kledt med ganske korte hår, kraftig og tett punktert. Antennene er knapt så lange som kroppen og ganske tynne. Pronotum er nærmest tønneformet, uten pigger eller tenner langs kanten. Dekkvingene er jevnbrede med markerte "skuldre", ensfargede. Beina er forholdsvis korte.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten har en spredt (ikke sammenhengende) utbredelse og er kjent fra Europa, vestlige og østlige deler av Asia og Australia.
Verdenscupen i langrenn 2016/17 — 30 km (k) kvinner fellesstart — Oslo

Poengfordeling World Cup

1 pl. 100 - 2 pl. 80 - 3 pl. 60 - 4 pl. 50 - 5 pl. 45 - 6 pl. 40 - 7 pl. 36 - 8 pl. 32 - 9 pl. 29 - 10 pl. 26 - 11 pl. 24 - 12 pl. 22 - 13 pl. 20 - 14 pl. 18 - 15 pl. 16 - 16. pl 15 - 17 pl. 14 - 18 pl. 13 - 19 pl. 12 - 20 pl. 11 - 21 pl. 10 - 22 pl. 9 - 23 pl. 8 - 24 pl. 7 - 25 pl. 6 - 26 pl. 5 - 27 pl. 4 - 28 pl. 3 - 29 pl. 2 - 30 pl. 1

Premiepenger

1 pl = 15.000 chf - 2 pl. = 10.000 chf - 3 pl. = 5.000 chf - 4 pl. = 3.500 chf - 5 pl. = 2.500 chf - 6 pl. = 1.500 chf - 7 pl. = 1.000 chf - 8 pl. = 750 chf - 9 pl. = 500 chf - 10 pl. = 250 chf.
Badister bullatus

Utbredelse

Badister bullatus finnes i hele Europa og er utbredt østover i Asia. Finnes i Norge.

Utseende

Badister bullatus varierer mye i størrelsen, og er mellom 5-6,5 mm lang. Grunnfargen er mørk, men både brystskjoldet og dekkvingene er rødlig gul-brune store fargeflekker. Dekkvingene har hver en større mørk flekk ved midten og enda en mindre mørk flekk bakerst ved spissen. Det siste leddet på maxillar-palpen er normalt utviklet. Det andre antenneleddet er lite, antennens første ledd er over tre ganger så langt som det andre leddet. Antennens fjerde ledd med fine korte hår og en lang børste/børster i spissen. (Krever forstørrelse for å se). Dekkvingenes mellomrom mellom lengderiller uten noen kornig punktur. Brystskjoldet har avrundede bakhjørner. Venstre kjeve er avrundet i spissen og litt innoverbøyd.

Levevis

Badister bullatus er tilknyttet vann og vassdrag og lever under mose og vissent løv på lokaliteter med sparsom vegetasjon. Den er vanligvis nattaktiv og lever som predator på andre dyr.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
World Muslim Congress

World Muslim Congress (Motamar al-Alam al-Islami) (Arabisk: مؤتمر العالم الإسلامي) er en muslimsk organisasjon med hovedkvarter i Karachi. Inamullah Khan var en av organisasjonens grunnleggere, og var generalsekretær i mer enn 40 år. World Muslim Congress fikk Niwano-prisen i 1987, og Kahn fikk Tempeltonprisen i 1988. Organisasjonen har konsultativ status i FNs økonomiske og sosiale råd siden 1966. 
World Muslim Congress ble grunnlagt i 1949 på World Muslim Conference i Karachi, etter at Pakistan ble grunnlagt i 1947. Mohammad Amin al-Husayni, stormuftien av Jerusalem, som også ledet konferansen, ble valgt som president. 
Selv om den formelle stiftelsen var i 1949, fører organisasjonen røttene sine tilbake til en kongress som ble i Mekka i 1926, arrangert av Ibn Saud av Saudi-Arabia kort tid etter at han okkuperte Mekka og Medina. Mohammad Amin al-Husayni var også en av de ledene personene på denne kongressen.
World Muslim Congress jobber for å fremme enhet innen islam, og for å skape en felles muslimsk identitet. Dette gjør de blant annet gjennom å arrangere konferanser. De har også grunnlagt organisasjonen Organization of Islamic Countries. De har også jobbet for å fremme kunnskap om islam som en fredsreligion, både internt til muslimer og ekstern, blant annet gjennom FN-systemet og de har jobbet mot atomvåpen. Sammen med Kirkenes Verdensråd har de også arrangert dialogkonferanser mellom kristne og muslimer og de har bidratt aktivt innen World Conference on Religion and Peace. I 1988 fikk de Niwano-prisen for dette arbeidet.
Kritikere hevder at WMC fremmer antisemittisme og Southern Poverty Law Center hevder at WMC støtter Holocaust-benektelse. Ifølge en forsker har WMC «spilt en avgjørende rolle i å skape en offerfølelse blant muslimer, som videre har ført til framveksten av den globale islamistbevegelsen.»
Maridalsveien (Oslo)

Beliggenhet og historie

Maridalsveien er 11 km lang, og var opprinnelig en landevei som forbandt Maridalen og forstaden Sagene med byen Oslo. I dag går ca. 6 km av veien i bymessig strøk (syd for Brekkekrysset). Langs Maridalsveien finner en store sammenhengende områder med bevart bebyggelse fra 17- og 1800-tallet.
Winkel tripel kartprojeksjon

Winkel tripel kartprojeksjonen (Winkel III) er en modifisert asimutal kartprojeksjon over verden, og er en av de tre kartprojeksjonene som ble presentert av Oswald Winkel i 1921. Navnet Tripel (tysk for «trippel») refererer til Winkels mål om å minimere tre typer forvrengning: område, retning og avstand.

Sammenligning med andre projeksjoner

David M. Goldberg og J. Richard Gott har vist at Winkel tripel-projeksjonen er ganske god sammenlignet med andre projeksjoner, siden den skaper mindre forvrengning og finner en god balanse, itillegg til at den ikke er like skjev som andre projeksjoner sammenlignet med alle de andre projeksjonene de studerte. Richard Capek rangerte Winkel tripel-projeksjonen som den niende av hundre projeksjoner.
I 1998 erstattet Winkel tripel-projeksjonen Robinsons-projeksjonen som standard kartprojeksjonen for verdenskart lagd av National Geographic Society. Mange andre utdanningsinstitusjoner og lærebøker har fulgt dette eksempelet og bruker dermed Winkel tripel-projeksjonen.
Guacolda kullkraftverk

Guacolda kullkraftverk er et kullkraftverk i III. region i Chile. Det har en installert produksjonskapasitet på 304 MW fordelt på 2 kokere / turbiner. Anlegget ble utbygd i 1996. Brenselstypen er kull av ulike kvaliteter. Det er landets femte største fossile kraftverk. 
Operatør er det amerikanske energiselskapet AES Corp, som bygger ut ytterligere 2 x 152 MW med installasjon i 2009, slik at hele anlegget øker til 608 MW.
Basiothia

Utseende

Middelsstore (vingespenn 40-60 millimeter), kraftige, olivengrønne eller brunlige svermere. Sugesnabelen er lang. Antennene er noe klubbeformede, kroppen kort spoleformet. Vingene er forholdsvis små, forvingene kan ha hvitaktige striper eller være ensfargede, bakvingene er oransje eller rosa med mørk ytterkant.

Levevis

Larvene lever på planter i maurefamilien (Rubiaceae) og også på slekten Vernonia i kurvplantefamilien. De voksne sommerfuglene flyr om dagen og besøker gjerne blomster. De kan suge nektar fra blomster der denne sitter i en lang spore, for eksempel orkideer og springfrø-arter, og er viktige pollinatorer for noen av disse.

Utbredelse

Slekten er utbredt i Afrika sør for Sahara, inkludert Madagaskar.
Lomanotus marmoratus

Utbredelse

Arten er beskrevet fra Berry Head, Torbay på sørkysten av England. Den har blitt rapport funnet langs atlanterhavskysten fra Spania til Storbritannia og også fra Middelhavet.
Bystrík

Bakgrunn

Nøyaktig sted og tid for Bystríkas fødsel er ikke kjent, men det synes sikkert at han kom fra en aristokratisk slekt som var blitt kristnes av Kyrill og Metodius en gang før år 907. Det kan antas at Bystrík fikk utdannelse ved St. Hippolyta Zobors skole. T

Drapet av Sankt Bystrík

Drapet av Sankt Bystrík beskrives i to versjoner i det historiske kildematerialet. Begge versjoner sier at kjetterne, det vil si Vatha og hans kumpaner, angrep biskopene Gerhard, Buldus, Bystrík og Benetus, etter at de hadde rykket frem mot fyrstene Andreas og Levente fra Székesfehérvár til Pest. 
I første versjon av mordet, som er fra Legenda maior, heter det bare at hedningene hadde tilføyd biskop Bystrík banesår og at biskopen døde tre dager etter. Han ble såret på høyre bredd av Donau, i Buda. 
I annen versjon, som fremgår av Den ungarske krønike fra 1300-tallet, Ofen-krøniken, Dubnica-krøniken, den ungarske billedkrønike, Henrich de Mügeln-krøniken og Johannes Thuroczius-krøniken, er mer utførlige. Etter at kjetterne gikk til angrep, mens drapet på biskop Gerhard, hadde biskopene Bystrík og Benetus krysset Donau med båt for å unnslippe døden. Men på den andre siden støtte biskopene også på kjetterne, og biskop Bystrík ble straks alvorlig såret med et sverd, hvorpå han døde tre dager etter.
Antonio Bonfini antar i sin ungarske historie at Sankt Bystrík døde allerede på den annen dag. Det samme mente også Melchior Inchofer og enkelte andre historikere.
At han ble såret med sverd, stammer fra Henrich de Mügelns rimkrønike .

Helligkåring

Sankt Bystrík døde enten på den annen eller tredje dag etter drapet på  Sankt Gerhard den 24. september 1046, men den nevnte dato ble felles minnedag for alle de tre biskopene (Gerhard, Buldus, Bystrík), etter bestemmelse fattet i 1092 av Synode i Szabolcs,etter at de var blitt helligkåret i 1083.
Nils Perne

Biografi

Etter eksamen ved Shartaus handelsinstitut i 1926 dannet Perne sammen med skolekameraten Georg Eliasson teamet Nils-Georg, som fra sluttent av 1920-tallet skrev en rekke slagertekster og kupletter, blant annet for Ernst Rolf. Mange av deras tekster ble utgitt på det felles forlaget, Nils-Georgs Musikförlags AB, hvor Eliasson var administrerende direktør. Paret skiltes i 1935 og Georg Eliasson overtok alene den felles signaturen og forlaget. 
Perne etablerte seg på midten av 1930-tallet som frilansende komponist og tekstforfatter for såvel radio som grammofon, nå under psevdonymet Jokern. Spesielt populær ble radioserien Vårat gäng i 1939 (i samarbeid med Sven Paddock). Under den andre verdenskrigen kom Pernes størsta suksess, «Min soldat», som han skrev tekst og melodi til for Gösta Jonssons revy Det kommer en vår 1940, og velkjent ikke minst gjennom Ulla Billquists innspilling. Blant andre Jokern"-komposisjoner kan nevnes «Säg det med ett leende» fra samme år.
Perne ble sjef for Oscarsteatern i 1948. Han var også teatersjef på Södran og Scalateatern.
Skollerud

Skollerud (gnr. 278) er et gårdsbruk i Ytre Ådal i tidligere Norderhov herredskommune, nå Ringerike kommune i Buskerud. Gården er for lengst delt. I matrikkelen fra 1647 hadde gården ei skyld på 45 lispund med korn. I Ådal var det bare Semmen som hadde større skyld på den tiden, med side 68 lispund. Skollerud skal imidlertid ha vært den aller største en gang i tiden, men dette mangler dokumentasjon i dag. Gården er nevnt første gang i 1528 i skriftlige kilder (NRJ. IV 147), da under navnet Skolrydh.

Skollerudgrenda

Skollerud er også ei grend på vestsiden av Ådalselva, rett vest for Hallingby i Ådal. Grenda ligger langs den gamle ferdaveien som går fra Heradsbygda og Veien via Kilemoen og videre oppover langs vestsiden av Ådalselva, opp til Elsrud i Vestre Ådal.
Fra 1868 var Skollerud et av anløpsstedene for DS «Bægna», som trafikkerte Ådalselva og Sperillen fram til 1929, da en motorbåt tok over. Dette fortsatte fram til 1933, da båttrafikken ble nedlagt for godt. På elva ble imidlertid trafikken nedlagt i 1926, da Sperillbanen ble åpnet.

Skollerudristningene

Det er gjort funn av ristninger på gården som stammer fra tiden etter reformasjonen. Lite er imidlertid kjent om funnet, som har status som et arkeologisk minne med uavklart vernestatus. Funnet er registrert i Kulturminnesøk med lokalitets-ID 33254.
Game & Watch

Game & Watch var en håndholdt spillkonsoll utviklet av Nintendo. Den var et av de tidligste av Nintendos produkter som ble suksessfull.  Den solgte 43,4 millioner enheter.
Yoido Full Gospel Church

Yoido Full Gospel Church er en menighet i Seoul, i Sør-Korea. Den regnes som Pinsevekkelsens største og teller ca. 830 000 medlemmer. Menigheten ble etablert (grunnlagt) i 1958 av David Yonggi Cho som også er hovedpastor i menigheten.
Yoido Full Gospel Church er også modermenighet for flere mindre, ikke selvstendige menigheter, i nærområdet.

Sør-Korea

Sør-Korea hadde tradisjonelt store innslag av buddhisme, men opplevde en stor kristen vekkelse fra 1950-tallet. Kristendommen har trolig størst oppslutning som religion i landet, 25% av innbyggerne i landet kaller seg «personlige kristne».
Irma A/S

Irma A/S er en dansk supermarkedkjede som eies av Coop Danmark A/S. Kjeden består pr. 2011 av 81 supermarkeder.
Irmas fokus er på dagligvarer i høy kvalitet, butikker som er inspirerende å komme i og å levere en god kundeservice. Kjeden har på mange punkter vært en pionér i dansk detaljhandel, blant annet var det den første kjeden som sendte ut tilbudsaviser. Kjeden har de senere år hatt en markant satsning på økologiske varer. Etter å ha vært en ren sjællandsk kjede gjennom nesten hele kjedens levetid, ekspanderte den med butikker vest for Storebælt fra sommeren 2007.
På en bygning på Nørrebro i København henger den fredete neonreklamen Irmahønen.
Fylkesvei 5020

Fylkesveg 5020 går mellom Mo og Auestad i Etne kommune. Veien er 4,2 km lang.
Frem til 2019 hadde veien betegnelsen Fv37.
When Tigers Fight

When Tigers Fight er en amerikansk straight edge hardcore supergruppe som så langt har gitt ut en mini-CD og en fullengders LP/CD. Det var opprinnelig et studioprosjekt bestående av Mike McTernan (Damnation AD) på sang, Jarrod Alexander (The Suicide File, Adamantioum, The Hope Conspiracy, A Static Lullaby, Death by Stereo m.m.) på trommer og Jonathan Dennison (The Promise) på gitar og bass, og disse ga sammen ut mini-CD-en Fuck Tonite i 2005.
I kjølvannet av denne utgivelsen hentet de inn Ken Olden (Damnation AD, Worlds Collide, Battery, Better Than a Thousand) på gitar og Scott Andrews på bass. Denne besetningen har spilt konserter og ga i 2006 ut LP/CD-en Ghost Story. Melodiene til When Tigers Fight er bygget opp rundt forholdsvis enkle punk/hardcoreriff, men gjennom instrumenteringen blir musikken gjort mer sofistikert og tydelig også inspirert av heavy metal. McTernans aggressive stemmebruk bidrar også til å gi bandet sitt særpreg.
Fylkesvei 7494

Fylkesvei 7494 går mellom Straumøya og Seines i Bodø kommune. Veien er 11,1 km lang.
Frem til 2019 hadde veien betegnelsen fylkesvei 580.
Woodward's regel

Woodward's regler, oppkalt etter Robert Burns Woodward er også kjent som Woodward–Fieser regelen (etter Louis Fieser) er flere sett av empirisk utledete regler som forsøker å forutsi bølgelengde av absorpsjons maksimum (λₘₐₖₛ) i et ultrafiolett–synlig spekter av et gitt stoff. Utgangspunkt som er benyttet i beregningen er av typen kromofor til stede, substituenter på kromoforer, og skift på grunn av løsemiddelet. Eksempler er konjugerte karbonyl forbindelser, konjugerte diener, og polyener.
Paul Austers bibliografi

Paul Auster (født 3. februar 1947) er en amerikansk forfatter, oversetter og filmskaper. Han leses og studeres over hele verden, og mange av hans romaner er oversatt til flere titalls språk. Forfatteren fikk et stort gjennombrudd med utgivelsen The New York Trilogy (1987), hvor tre historier gjorde Auster kjent for sin lek med sjangerkonvensjoner, metafiksjon og intertekstualitet.  Austers forfatterskap er også kjent for det selvbiografiske aspekt som kommer til uttrykk på ulikt vis i hans verker. Eksempler på dette er hans essays The Invention of Solitude (1982) og den kommende Winter Journal (august 2012). Livets tilfeldigheter er et gjennomgående tema i forfatterskapet som boken Moon Palace (1991) er et godt eksempel på.
I denne artikkelen finner man bibliografisk informasjon om Paul Austers verker fra hans debut. Det er lagt vekt på informasjon om norske oversettelser av dette materiale. Bibliografien dekker i tillegg norskproduserte tekster som omhandler Austers forfatterskap.

Lyrikk

Lyrikk som ikke er oversatt til norsk: Collected Poems (2004),  Ground Work: Selected Poems and Essays 1970-1979 (copyright 1990), Disappearances: Selected Poems (copyright 1987), Facing the Music (1980), White Spaces (1980), Fragments from Cold (1977), Wall Writing (1976) og  Unearth (1974)

Filmer, filmmanuskript og skuespill

Filmmanuskript og skuespill som ikke er oversatt til norsk  Three films : Smoke, Blue in the face, Lulu on the bridge  (2003), Lulu on the bridge : a film (1998), Laurel and Hardy go to heaven (1997), Blackouts (1997), Hide and seek  (1997) og Smoke &  Blue in the face : two films (1995)
Filmer:The Inner Life of Martin Frost (2007), Le Carnet Rouge (2004), Fluxus (2004), The Center of the World (2001), Lulu on the Bridge (1998), Smoke (1995), Blue in the Face (1995) og  The Music of Chance (1993)

Et utvalg av Paul Austers verk skapt i samarbeid med kunstnere

Samarbeidsverk som ikke er oversatt til norsk:
Timbuktu  / Paul Auster og  Julia Goschke (2008),  The Story of My Typewriter  / Paul Auster og  Sam Messer (2002), Double Game  / Sophie Calle og Paul Auster (1999).

Et utvalg av verk med Paul Auster i rollen som redaktør

Verk realisert av Paul Auster i rollen redaktør som ikke er oversatt til norsk:
I thought my father was God : and other true tales from NPR's National Story Project  / Paul Auster (redaktør) og Nelly Reifler (redaktør) (2001),  The Random House book of twentieth-century French poetry : with translations by American and British Poets  / Paul Auster (redaktør) (1982).

Et utvalg av verk oversatt til engelsk av Paul Auster

Chronicle of the Guayaki Indians / Pierre Clastres (1998),  Joan Miró : selected writings and interviews / Margit Rowell (1986),  Vicious Circles: Two fictions & "After the Fact"  / Maurice Blanchot (1985),  The Notebooks of Joseph Joubert (1983),  A tomb for Anatole  / Stéphane Mallarmé (1983),  Life/Situations : essays written and spoken / Jean-Paul Sartre (1977), The Uninhabited: Selected Poems of Andre du Bouchet (1976).
Interaktiv Säkerhet

Interaktiv Säkerhet er et svensk aksjeselskap med hovedkontor i Varberg. Selskapet modererer internettdebatter ved å sensurere uønskede ytringer. De har ansvaret for nettdebattene hos alle de største svenske mediene. I Norge har de ansvaret for nettdebattene hos VG, TV 2, Dagbladet og Aftenposten, det utføres av norske ansatte ved det svenske kontoret. De ansatte erverver sin formelle kompetanse gjennom et todagerskurs i lovverk og medieetikk.
Sveriges Television og avisene Ångermanland allehanda og Örnsköldsviks allehanda har reagert på at Interaktiv säkerhet har moderert bort leserkommentarer med kritikk som kunne være ubehagelig for foretakene.
Skipsfartsdepartementet

Skipsfartsdepartementet var et norsk departement. Det ble opprettet 1. oktober 1942 og fikk ansvaret for skipsfartssakene, hvalfangst og Nortraship. Fra 1940 lå dette arbeidsfeltet hos Forsyningsdepartementet. Da oppgavene gikk ut over den ramme som var tiltenkt Forsyningsdepartementet, ble det ved kongelig resolusjon 18. september 1942 bestemt at departementet skulle deles i et forsynings- og gjenreisningsdepartement og et skipsfartsdepartement. Arne Sunde var minister i departementet fra det ble opprettet til det ble nedlagt i 1945. Departementet ble ikke inndelt i avdelinger eller kontorer og skapte bare ett arkiv.

Arkiv

Arkivet ble påbegynt i Forsyningsdepartementet i 1940. Det ble ikke avsluttet da Skipsfartsdepartementet flyttet til Norge etter krigen. Da departementet ble nedlagt høsten 1945, ble arkivet overført og videreført av dets etterfølgere. Se omtale under Handelsdepartementet.

Kilder

Knut Johannessen, Ole Kolsrud og Dag Mangset (redaksjon). Håndbok for Riksarkivet (1992)